钦定古今图书集成/明伦汇编/宫闱典/第069卷 > 册府元龟 > 《文学》
## 钦定古今图书集成/明伦汇编/宫闱典/第069卷 > 册府元龟 > 《文学》

夫储贰之建，所以重宗祧而承天序也。故有师保之
训，《书》《礼》之教然后温文著于内英华发于外所谓“行
一物而三善皆得”者，其“世子齿于学”之谓也。繇汉而
下，或通经肄业成于讲习；或立言著论焕乎义趣；或
雕章丽藻骏发于豪翰或遗文往行，克就于编缉斯
固彰郁郁之美播洋洋之誉玉振而金相星晖而海
润者已。